বাড়ি থেকে উদ্ধার আন্তর্জাতিক জুৎসু খেলোয়াড়ের ঝুলন্ত দেহ!

ওয়েব ডেস্ক : মধ্যপ্রদেশের (Madhyapradesh) নিজের বাড়ি থেকে উদ্ধার হল আন্তর্জাতিক জুৎসু খেলোয়াড় (Jiu-Jitsu Player) রোহিণী কালামের (Rohini Kalam) ঝুলন্ত দেহ। তাঁকে দ্রুত সেখান থেকে উদ্ধার নিয়ে যাওয়া হয়েছিল হাসপাতালে। কিন্তু শেষ রক্ষা হয়নি। এই ঘটনাকে ঘিরে চাঞ্চল্য ছড়িয়েছে এলাকায়। পুলিশের প্রাথমিক অনুমান, ৩৫ বছরের এই অ্যাথলিট আত্মহত্যা করেছেন।

পুলিশ সূত্রে খবর, মধ্যপ্রদেশের (Madhyapradesh) রাধাগঞ্জের অর্জুন নগরের নিজের বাড়ি থেকে রোহিণী কালামের দেহ উদ্ধার হয়েছে। তাঁকে ঝুলন্ত অবস্থায় দেখতে পান তাঁর বোন রোশনি। তার পরেই তাঁকে নিয়ে যাওয়া হয়েছিল নিকটবর্তী হাসপাতালে। কিন্তু, চিকিৎসকরা তাঁকে মৃত বলে ঘোষণা করেন। ঘটনায় সময় মৃতার বাবা ও মা বাড়িতে ছিলেন না বলে খবর। পুলিশ সূত্রে জানা গিয়েছে, ঘটনাস্থল থেকে কোনও সুইসাইড নোটও পাওয়া যায়নি

আরও খবর : চোটের জায়গায় রক্তক্ষরণ! এখন কেমন আছেন শ্রেয়স?

রোহিণীর বোন রোশনি তদন্তকারীদের জানিয়েছেন, এক বেসরকারি স্কুলে মার্শাল আর্টের কোচিং করাতেন রোহিণী (Rohini Kalam)। তিনি চাকরি সংক্রান্ত চাপের মধ্যে ছিলেন। শনিনার নিজের বাড়িতে আসেন। তার পরে রবিবার দীর্ঘক্ষণ কার সঙ্গে কথা বলেন। তার পর ঘরে ঢুকে দরজা বন্ধ করে দেন। রোশনি অভিযোগ করেছেন, চাকরি নিয়ে তাঁর দিদি চিন্তায় ছিল। তাঁকে বিরক্ত করেছিল সহকর্মীরাও। এতে ওই বেসরকারি স্কুলের প্রিন্সিপালও যুক্ত।

রোহিণীর বাবা বলেছেন, রোহিণীর ইচ্ছে ছিল আইপিএস অফিসার হওয়ার। পাশপাশি গত দু’বছর পর বিক্রম পুরস্কারের জন্য চেষ্টা করছিল সে। তবে তাঁকে মনোনীত করা হয়নি।

প্রসঙ্গত, ২০১৫ সাল থেকে জুৎসু খেলা শুরু করেন রোহিণী (Rohini Kalam)। হ্যাংজুতে ১৯তম এশিয়ান গেমসে ভারতের প্রতিনিধিত্ব করেছিলেন তিনি। এশিয়ান জুৎসুতে একাধিক পদকও জিতেছিলেন তিনি। তবে তাঁর মৃত্যুতে শোকাহত অনেকে। আপাতত ময়নাতদন্তের জন্য পাঠানো হয়েছে রোহিণীর দেহ। সেই রিপোর্ট সামনে এলেই মৃত্যুর আসল কারণ জানা যাবে বলে মনে করেছে পুলিশ।